**UKO WATEGURA UMUSHINGA (Template)**

Iyi nyandiko yagufasha gutegura umushinga. Icyo usabwa ni ukuyuzuza bitewe n’umushinga ushaka gukora.

**IZINA RY’UMUSHINGA (PROJECT NAME):**

|  |
| --- |
| **Eg: Umuhsinga wo korora inkoko** |

**UMWIRONDORO WA NYIRUMUSHINGA**

|  |
| --- |
| Muri iki gice ugaragaza amazina ya nyiri umushinga. Ashobora kuba ari umuntu ku giti cye, Company, umuryango cyangwa Koperative. |

**AHO UMUSHINGA UZAKORERA**

|  |
| --- |
| Muri iki gice uvuga mu buryo burambuye aho umushinga uzakorera, impamvu ari ho wahisemo kuwukorera n’ibibazo bihari uwo mushinga uzakemura. |

**ISOBANURAMPAMVU (PROJECT DESCRIPTION)**

|  |
| --- |
| Muri iki gice uvuga umushinga wawe mu buryo burambuye. Icyo umushinga uzakora n’impamvu uzagikora. Muri iki gice usobanura impamvu ari ngombwa ko ukora uwo mushinga ugendeye ku bisubizo uwo mushinga uzazana ku bibazo biri aho uzawukorera. |

**INTEGO Z’UMUSHINGA (OBJECTIVES OF THE PROJECT)**

**Intego rusange**

|  |
| --- |
| Icyo umushinga ugamije muri rusange (Ubyandika mu nteruro imwe) |

**Intego zihariye**

|  |
| --- |
| Ibyo umushinga ugamije mu buryo burambuye (Ubyandika mu buryo bw’urutonde) |

**ABAGENERWABIKORWA (PROJECT BENEFICIARIES)**

|  |
| --- |
| Muri iki gice ugaragaza abo uwo mushinga uzagirira akamaro n’ibibazo bafite bituma ukora uwo mushinga kugira ngo ubikemure. |

**IBIKORWA UMUSHINGA UZAKORA (PROJECT ACTIVITIES)**

|  |
| --- |
| Muri iki gice ugaragaza ibikorwa umushinga wawe uzakora. Buri gikorwa ugiha igihe uzagikorera byaba ngombwa ukagaragaza n’abazagikora. Ibi ni nko gugaragaza mu ncamake “action plan” cyangwa “business plan” y’umushinga wawe.Aha wakwifashisha imbonerahamwe (“tableau”/ “table”) |

**AKAMARO K’UMUSHINGA (PROJECT CONTRIBUTION/IMPORTANCE)**

|  |
| --- |
| Muri iki gice ugaragaza icyo umushinga uzamarira aho uzawukorera n’icyo uzamarira abawukora. Ugaragaza niba umushinga uzarwanya ubukene, ukazamura imibereho myiza, gutanga akazi, iterambere ry’ubukungu n’ibindi. Ugomba kugaragaza kandi uburyo umushinga uzagira uruhare mu kubungabunga ibidukikije mu gihe ari ngombwa. |

**UBURAMBE BW’UMUSHINGA (PROJECT TIMELINE)**

|  |
| --- |
| Muri iki gice ugaragaza igihe umushinga uzamara ukabihuza n’ibibazo uzaba waje gukemura. Ugaragaza niba ari umushinga uzamara igihe runaka (imyaka 2, 5 cyangwa 10) cyangwa niba ari umushinga uzahoraho. |

**INGENGO Y’IMARI (PROJECT BUDGET)**

|  |
| --- |
| Muri iki gice ugaragaza ingengo y’imari buri gikorwa cy’umushinga kizatwara; hanyuma ukagaragaza ingengo y’imari umushinga wose uzatwara. Muri iki gice ugaragaza kandi ingengo y’imari ihari n’idahari (ni ukuvuga iyo ufiye n’iyo utarabona). Ugaragaza kandi aho uzakura ingengo y’imari yunganira iyo ufite kwaba ari ukwaka inguzanyo muri banki cyangwa se ari umuterankunga uzayiguha. Iyo ari inguzanyo uzasaba kandi, ugaragaza uburyo uzayishyura.Iki gice nacyo ikigaragaza mu buryo bw’imbonerahamwe. |

Iyi nyandiko wemerewe kuyikoresha utegura umushinga wawe. Ushobora gusura urubuga [www.imbere.rw](http://www.imbere.rw) ukabona izindi nama zigufsaha kwiteza imbere.